als_Latn dik_Latn sag_Latn
Tridhjetë e tetë për qind e popullatës së Maqedonisë është e gatshme për të luftuar nëse vendi është në luftë.
Këtë e tregon një sondazh global i kryer në 64 vende, nga ana e WIN/Gallup International, me një total prej 62. 398 të anketuarve, përfshirë Republikën e Maqedonisë në nëntor të 2014 nga agjencia për hulumtim BRIMA, anëtare e WIN-Gallup International dhe pjesë e TNS.
Hulumtimet tregojnë se ka ndryshime në gatishmërinë e qytetarëve për të mbrojtur vendin e tyre në rajonin tonë. Për Bullgarinë është më i ulët me 25 për qind, Maqedonia 38, Serbia 46, Greqia 54 përqind, Bosnja dhe Hercegovina 55 dhe si më të përgatitur për të mbrojtur vendin e tyre janë shtetasit e Kosovës me 58 për qind, transmeton TetovaSot.
Sipas rezultateve nga hulumtimi i bërë në terren gjatë muajve shtator-dhjetor të vitit 2014, në çdo vend, janë anketuar 1000 burra dhe gra ballë për ballë, është vërejtur dallimi i dukshëm në raport me qëndrimet e qytetarëve në vendet e Evropës Lindore dhe nga Evropa Perëndimore.
Dy herë më shumë të anketuarit nga Evropa Lindore respektivisht 54 për qind janë të gatshëm të luftojnë për vendin e tyre në krahasim me ato të Evropës Perëndimore, që është 25 për qind. Megjithatë, më i theksuar është dallimi tek vendet e Lindjes së Mesme dhe Afrika Veriore, të cilët në 83 për qind tregojnë gatishmëri për luftën për atdheun e tyre.
Në nivel global, 52 për qind e grave të anketuara në këtë hulumtim janë të gatshëm për t’u angazhuar në mbrojtjen e vendit të tyre në kohë lufte, në krahasim me 67 për qind të meshkujve.
Në Maqedoni, gatishmëri të tillë kanë treguar 33 për qind e grave dhe 43 për qind të burrave./TetovaSot/
als_Latn als_Latn als_Latn als_Latn als_Latn als_Latn als_Latn